مهندس ایرج شهین باهر بوگون چرشنبه آخشامی چوخ ساییدا همشهری لرله یاخیندان گوروشه رک اونلارین مسئله لری حاقیندا تدبیر ائتدی.
مهندس شهین باهرین عموم اهالی ایله گوروشو، تبریز بلدیه رئیسینین همشهری لرله واسطه سیز و اوز- اوزه دانیشما چرچیوه سینده کئچیریلیر. همشهری لر بو گوروش لر ده اوز مسئله لرینی تبریز بلدیه رئیسینه بیلدیریرلر.
هفته نین اوچونجو گونونده ایسه بوتون منطقه بلدیه مودورلری ده اهالی ایله عمومی کئچیریرلر . بو گوروشلرده حل اولمایان و یادا بلدیه رئیسیینین امضاسی لازم اولان مسئله لر تبریزین مرکزی بلدیه سینه ارجاع وئریلیر.
بو گوروشده تبریز بلدیه سینین مختلف منطقه مودورلری ایله برابر بلدیه یه باغلی اولان شرکت لر و تشکیلات لارینین دا مودورلرینین حضورو وار ایدی.
azb_Arab azb_Arab azb_Arab azb_Arab